recursal/SuperWikiNEXT-32B huggingface dataset:
***Odnazjdy v provintsii*** (originaltittel: *Однажды в провинции*) er en russisk film fra 2008, regissert av Jekaterina Sjagalova.

Handling
--------

Sex, alkohol og vold definerer de aller fleste innbyggerne fra en mindre by. Som tenåring var Nastia (spilt av Yulia Peresild) stjernen i en populær TV-serie, men nå er karrieren hennes som skuespiller på vei nedover. Faren hennes, en offiser i den russiske hæren, har kastet henne ut av hjemmet deres. Nastia reiser deretter til Uletova, en industri-by i forfall, og prøver å overtale søsteren Vera (spilt av Elvira Bolgova) til å la henne bo der en stund.

Men ektemannen Koyla (spilt av Aleksandr Golubev) misliker Nastia, og med god grunn. Uletova er en by som er en skygge av sitt tidligere jeg. Det er vanskelig å finne fast arbeid der, og Koyla og hans tidligere kamerater fra militæret: Kim, Misha og Tasoev, har lite annet å finne på enn å drikke seg fulle - eller havne i slagsmål.

Skuespillere
------------

* Julija Peresild som Nastja
* Elvira Bolgova som Vera
* Aleksandr Golubev som Kolja
* Natalija Soldatova som Anzjela
* Ljubov Tolkalina som Lena

Referanser
----------

1. ↑  Однажды в провинции (2008)
2. ↑  Особенности национальной игры

Eksterne lenker
---------------

* (en) *Odnazjdy v provintsii* på Internet Movie Database Rediger på Wikidata

* (en) *Odnazjdy v provintsii* på AllMovie Rediger på Wikidata

* (nl) *Odnazjdy v provintsii* på MovieMeter Rediger på Wikidata
***Across the Plains*** er en amerikansk stumfilm fra 1911, regissert av Thomas H. Ince.

Handling
--------

Jennie Lee og faren hennes er på vei til California, fra en liten gård i Kansas. Underveis kjøper den gamle mannen, som har en svakhet for alkohol, flere flasker med whisky - som han snart begynner å drikke fra når de har satt leir for natten. En ensom cowboy dukker opp i løpet av kvelden, som advarer den gamle mannen om å passe seg for en fiendtlig indianer-stamme i området - hvis land de nå forsøker å reise gjennom.

Men faren tar overhodet ikke hensyn til denne advarselen, og fortsetter i stedet å drikke kraftig - til tross for de gjentatte bønnene fra datteren sin. Senere blir de oppdaget av en indianer, som snart varsler resten av stammen sin om disse nybyggerne. Jennie oppdager snart at indianerne er på vei, og hun ber faren sin om å straks komme seg inn i vognen - men faren nekter.

Jennie, vel vitende om at hun må handle raskt hvis hun skal redde sitt eget liv, reiser sin vei med vognen deres. Etter en lang og spennende reise hvor indianerne gradvis tar innpå henne, får hun igjen selskap av den vennlige cowboyen som hadde kommet til leiren deres tidligere. Han skaffer også hjelp fra en annen ranch i området, for å beskytte dem fra indianerne.

Skuespillere
------------

* Gilbert M. Anderson som en Cowboy
* Gladys Field som Jennie Lee
* Arthur Mackley som faren til Jennie.
* John B. O'Brien som en venn av cowboyen
* Fred Church.
* Harry Todd.
* Brinsley Shaw.
* Victor Potel.

Referanser
----------

1. ↑  Across the Plains

Eksterne lenker
---------------

* (en) *Across the Plains* på Internet Movie Database Rediger på Wikidata

* (en) *Across the Plains* på Silent Era Rediger på Wikidata
**Esoteric Warfare** er et studioalbum med det norske black metal-bandet Mayhem, utgitt i juni 2014 på det uavhengige plateselskapet Season of Mist.

Mottakelse
----------

Metal-nettstedet *Loudwire* omtalte albumet ved utgivelsen. Deres anmelder Chad Bowar beskrev det som et album som vokser på lytteren. Da albumet ble gjenutgitt på kassett i 2022, omtalte nettstedet albumet som et «moderne mesterverk». Det mer allmenne musikk-nettstedet *Pitchfork* ga albumet positiv omtale, hvor anmelderen Grayson Haver Currin noterte stilmessig utforskning og entusiastiske vendinger som var overraskende for et band med så lang fartstid som Mayhem.

Låtliste
--------

1. «Watchers» 06:19
2. «PsyWar» 03:25
3. «Trinity» 03:57
4. «Pandaemon» 02:5
5. «MILAB» 06:03
6. «VI.Sec.» 04:12
7. «Throne of Time» 04:06
8. «Corpse of Care» 04:06
9. «Posthuman» 06:55
10. «Aion Suntelia» 05:25

Referanser
----------

1. ↑  Utgivelsesdata hos Season of Mist
2. ↑  Anmeldelse i *Loudwire* ved Chad Bowar 11. juni 2014
3. ↑  «Mayhem – time to kill records to reissue esoteric warfare on cassette» i *Loudwire* 1. mars 2022
4. ↑  Anmeldelse i *Pitchfork* ved Grayson Haver Currin 6. juni 2014

Eksterne lenker
---------------

* (en) *Esoteric Warfare* på Discogs Rediger på Wikidata

* (en) *Esoteric Warfare* på MusicBrainz Rediger på Wikidata

* (en) *Esoteric Warfare* på Encyclopaedia Metallum Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
**John Panonetsa Mangudya** (født 5. oktober 1963 i Mutambara i Chimanimari) er en zimbabwisk økonom og bankmann, som siden 1. mai 2014 har vært sentralbanksjef i Zimbabwes sentralbank. 

Tidligere sentralbanksjef Gideon Gonos andre periode utløp i november 2013, og visesentralbanksjef Charity Dhliwayo var fungerende sentralbanksjef fram til Mangudya overtok stillingen.

Han er gift og har tre barn.

Utdanning og yrkeserfaring
--------------------------

Mangudya har en B.Sc og M.Sc innen samfunnsøkonomi fra Universitetet i Zimbabwe. I tillegg har han en Ph.D innen økonomi og ledelse (*Business Administration*) fra Washington International University. 

Han har 27 års erfaring fra banknæringen før han ble sentralbanksjef. Han begynte første gang å jobbe i Zimbabwes sentralbank i 1986, som økonom, og jobbet der i 10 år fram til 1996. Etter dette jobbet han fra 1996 til 1999 i African Export-Import Bank (Afreximbank), der han var regionalansvarlig for sørlige Afrika. I 2000 begynte han i sentralbanken, de første fire årene som leder for avdelingen *international banking*. Han ledet *corporate and merchant banking* fra 2004 til 2006, og var administrerende direktør for sentralbanken fra 2006 til 2012. Etter dette var han *Group chief executive officer* fram til mars 2014. Han har også vært president i Bankers' Association of Zimbabwe.

Den 1. mai 2014 overtok han som sentralbanksjef for Zimbabwes sentralbank.

Referanser
----------

1. ↑  RBZ – *Governor and Board of Directors* Arkivert 11. mai 2015 hos Wayback Machine. besøkt 30. oktober 2014.
2. ↑  The Herald - *New RBZ chief assumes office*, besøkt 30. oktober 2014.
**En finir avec Eddy Bellegueule** [«(la oss) ta knekken på Eddy Bellegueule»] - utgitt på norsk, **Farvel til Eddy Bellegueulle** - er en fransk bok fra 2014 skrevet av Édouard Louis.

Per Tofte skreiv i 2016 at «Det er for så vidt interessant at en tynn debutroman [...] vekker slik interesse i vårt kulturliv. [...] Vel skildrer Louis et ressurssvakt arbeidermiljø i et nordfransk industrisamfunn. Det er så usselt, rått og uopplyst, at en først tror at det tilhører en annen tid enn vår. Men hvis man bare er opphengt i klasseskildringen, synes et vesentlig tema å komme i bakgrunnen, nemlig et mobbeoffers lidelse og flukt bort fra sin ulykkelige situasjon. Helt fra første side skildres det hvordan den homofile og feminine gutten daglig blir banket opp av sine skolekamerater».

Referanser
----------

1. ↑  Per Tofte (10. mai 2016). «En snever lesning». Klassekampen, s. 22
2. ↑  Per Tofte (10. mai 2016). «En snever lesning». Klassekampen, s. 22

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data)
 |
***Total Drama Island*** er en amerikansk–canadisk animert TV-sesong som gikk på Cartoon Network fra 2008 til 2009. Den er første sesong i Total Drama-serien. Serien ble skapt av Jennifer Pertsch og Tom McGillis.

Handling
--------

Tjueto 16-åringer tror de er på vei til et luksushotell. Egentlig skal de tilbringe de neste åtte ukene på den nedslitte øya Wawanakwa i Muskoka Ontario for å delta i en realityserie. Etter å ha blitt delt inn i to lag, De Hylende Jordrottene og Morder-Abborene, får de sin første utfordring. Det laget som taper den ukentlige utfordringen, må sende én av deltakerne hjem. For å lese opp stemmene, gir programlederen, som kalles Chris McLean, marshmellows til de som kommer videre. Taperne må gå Skammensbrygge og ta Taperbåten. Hvis det er premieutfordring for vinnerlaget en premie. Premier kan de også få i andre utfordringer, men disse er anderledes fordi ingen på taperlaget vil bli stemt ut. Vinneren får 100 000 dollars. Total Drama Island har også en kokk som kalles Chef Hatchet. Campernes navn er Gwen, Trent, Heather, Katie, Lindsay, Owen, Beth, Tyler, Noah, DJ, Izzy, Harold, Eva, Duncan, Courtney, Geoff, Bridgette, Justin, Leshawna, Cody, Sadie og Ezekiel.

Episoder
--------

### Sesong 1

1. Småsure campere, del 1
2. Småsure campere, del 2
3. Den store søvnen
4. Kanonball
5. Drama 1001
6. Villmarks pyton
7. Fobi faktor
8. Ut i vannet
9. Dårlig jaktlykke
10. Vil du være med på leken må du tåle steken
11. Hvem kan du stole på?
12. Enkel tortur
13. X-strem tortur
14. Motbydelig brunsj
15. Ingen smerte, ingen gevinst
16. Finn og ikke knus
17. Gjem deg og vær sleip
18. Skikkelig råttent
19. Krok, ord og hyl
20. Dyreliv i Wawanakwa
21. Prøvet av Tre-delt Trilaton
22. Haute Camp-ture
23. Camp avkastene
24. Er vi der snart, Yeti
25. Jeg trippel utfordrer deg
26. Den aller siste episoden, helt sant
27. Total, Drama, Drama, Drama, Drama, Island

Plasseringer
------------

1. Owen
2. Gwen
3. Heather
4. Duncan
5. Leshawna
6. Geoff
7. Izzy
8. DJ
9. Lindsay
10. Bridgette
11. Trent
12. Eva
13. Harold
14. Courtney
15. Sadie
16. Beth
17. Cody
18. Tyler
19. Katie
20. Justin
21. Noah
22. Ezekiel

Norske stemmer
--------------

* Ove Christian Owe (skuespiller) som Chef Hatchet.
* Jon Bjørnstad som Owen og Justin.
* Connie Skjellestad-Hansen som Gwen.
* Scott Maurstad som Duncan.
* Gaute Boris Skjegstad som Geoff og Ezekiel.
* Hanne Dancke Arnesen som Izzy og Bridgette.
* Benjamin Helstad som DJ og Noah.
* Erik Skøld som Trent.
* Hanna Kanutta Helstad som Courtney og Katie.
* Christel Marie Blunck som Sadie.
* Sigbjørn Solheim som Cody.
* Cathrine Bang Norum som Heather.
* Sarah MacDonald Berge son Lindsay.
**Øistein Strømnæs** (født 28. juni 1914 i Sarpsborg, død 21. juli 1980 i Oslo) var en norsk genetiker og motstandsleder under andre verdenskrig.

Strømnæs var med i etterretningsorganisasjonen XU og overtok ledelsen da Arvid Storsveen ble drept i april 1943. XU under Strømnes var en landsomfattende og meget effektiv organisasjon; britene anså XU for å være den beste etterretningsorganisasjonen i tyskokkupert Europa. Etter frigjøringen av Norge fikk Strømnæs stipend og studerte ved University of California, Berkeley sammen med Anne-Sofie Østvedt; tidligere nestleder i XU. Paret giftet seg og flyttet hjem til Norge etter fullførte studier i 1951. Strømnes var i mange år amanuensis, og senere førsteamanuensis, i genetikk ved Universitetet i Oslo.

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister
 |

Portal: Andre verdenskrig
**Śīla** (sanskrit), eller **sīla** (pāli), er et buddhistisk begrep som kan oversettes som «disiplin for hvordan man skal oppføre seg», «moral» eller etikk. Det blir ofte oversatt med «rettledning». Det er en tilsiktet handling. Det er en av *de tre praksiser* (sila – samadhi – panya) og den andre pāramitā. Det viser til moralsk renhet i tanke, ord og handling. De fire forutsetningene for **śīla** er kyskhet, ro, stillhet og utslukning, altså at man ikke lenger er prisgitt lidenskapenes spill.

Sīla refererer til de generelle prinsippene for etisk oppførsel. Det er flere grader av sila, som korresponderer til «grunnleggende moral» (de fem rettledninger), «grunnleggende moral med askese» (pancasila), «nybegynner munk/nonne» (de ti rettledninger) og «munk/nonne» (vinaja eller patimokkha). Lekfolk påtar seg vanligvis å leve ved de fem rettledninger, som er felles for alle buddhistiske tradisjoner. Dersom de ønsker det kan de ta på seg de åtte rettledninger som har noen rettledninger om grunnleggende askese i tillegg. 

De fem rettledninger gis ikke i form av forbud av typen «du skal ikke...», de er regler for hvordan man skal øve seg på å leve et bedre liv hvor man er lykkelig, uten bekymringer og hvor man kan meditere på en god måte. De fem rettledninger er:

1. Jeg avstår fra å skade levende skapninger (drap, vold).
2. Jeg avstår fra å ta ting som ikke har blitt gitt meg (tyveri).
3. Jeg avstår fra seksuelle utskeielser, eksempelvis seksuelt misbruk.
4. Jeg avstår fra ukorrekt bruk av tale (lyve, frastøtende språk, baktaling, tomt prat).
5. Jeg avstår fra rusmidler som forkludrer sinnet og resulterer i likegyldighet.

I de åtte rettledningene blir den tredje rettledningen om seksuelle utskeielser gjort mer streng slik at det blir et løfte om sølibat.

De tre ekstra reglene i de åtte rettledningene er:

6 Jeg avstår fra å spise på feil tid (bare spise mellom soloppgang og klokken 12).
7 Jeg avstår fra dansing, bruk av smykker, underholdning og lignende.
8 Jeg avstår fra å bruke en høy og luksuriøs seng.
Vinaya er den spesielle moralske kodeksen for munker og nonner. Den inkluderer paimokkha, et sett med 227 regler i theravada-tradisjonen. Det eksakte innholdet i vinaya-skriftene er litt forskjellig ifølge de forskjellige skolene, og forskjellige skoler eller underskoler setter forskjellige standarder for hvilken grad de følger Vinaya. Nybegynner-munker og -nonner bruker de ti rettledninger, som er de grunnleggende rettledningene for munker og nonner.

I mahayana-buddhismen er det også en egen vinaya og en etikk for bodhisattvaer i mahayana-sutraen Brahmajala Sutra (som ikke må forveksles med pali-teksten ved samme navn). Den sier at man ikke bør spise kjøtt og oppfordrer aktivt til vegetarisme.

Se også
-------

* Pancasila
* Vinaya
* Samatha
* Samadhi
* Buddhistisk etikk

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
**John Patrick McDonald Jr.** (født 29. april 1962 i Sarasota i Florida, død 8. juli 2009 i St. Petersburg i Florida) kjent under artistnavnet **Midnight** var en amerikansk heavy metal-vokalist.

Han ble rekruttert til progressiv metal-bandet Crimson Glory rett etter etableringen i 1982, og var med på de tre første musikkalbumene til bandet. Etter det tredje albumet *Strange and Beautiful* forlot Midnight bandet i 1991, og var totalt borte i nesten ti år. Da bandet brukte masker, og navnet til Midnight var ukjent, var det mye spekulasjoner om hvem han var. En av teoriene var at han og Mark Vanderbilt fra Kamelot var samme person. 

I 2001 dukket han opp igjen med soloprosjektet «Midnight», og ga ut to album, *M* i 2001 og *Sakada* i 2005. I 2002 var han gjestevokalist på rockeopera-albumet *Episode 1 – A Human into Dreams' World* fra Genius, hvor han spilte i rollen som «Maindream».

Etter at Crimson Glory hadde hatt flere pauser, ble bandet omgruppert med Midnight tilbake i bandet i 2006. De spilte sammen på Rockwave-festivalen i Hellas 12. juli 2006. Det varte kun i kort tid, da Midnight ble bedt om å forlate bandet i 2007, etter å ha blitt tatt for kjøring av bil i alkoholpåvirket tilstand. 

Midnight rakk aldri å fullføre sitt tredje soloalbum *All Souls Midnight*. Han døde 8. juli 2009 på St. Anthony's Hospital i St. Petersburg Florida etter ha blitt innlagt med indre blødninger grunnet aneurisme. Etter store blodtap døde han av lever og nyresvikt med familien, venner og bandmedlemmer ved sin side. Det ble holdt en minnestund 11. juli på stranden Siesta Key, hvor han pleide å sitte å spille gitar. Det var flere hundre mennesker tilstede for å minne ham, og det ble sluppet sølvfargede ballonger mens hans versjon av «In the Arms of the Angels» av Sarah McLachlan ble spilt.

> In death I`ve found the answer, In death I live again, Fear not the reaper`s blade, It does not mean the end, It never really ends
> 
> 
> Midnight, fra sangen «Transcendence»
> 
>

Diskografi
----------

* 1986: Crimson Glory – *Crimson Glory*
* 1998: Crimson Glory – *Transcendence*
* 1991: Crimson Glory – *Strange and Beautiful*
* 2001: Midnight – *M*
* 2002: Genius – *Episode 1 – A Human into Dreams' World* (gjestevokalist)
* 2005: Midnight – *Sakada*

Referanser
----------

1. 1 2   Encyclopaedia Metallum, oppført som Midnight, Encyclopaedia Metallum artist-ID 30660, besøkt 9. oktober 2017[Hentet fra Wikidata]

Eksterne lenker
---------------

* (en) John Patrick McDonald på Discogs Rediger på Wikidata

* (en) John Patrick McDonald på MusicBrainz Rediger på Wikidata

* (en) John Patrick McDonald på Encyclopaedia Metallum Rediger på Wikidata
* Blabbermouth - Former Crimson Glory singer Midnight dead at 47 - July 8, 2009

  


|  |  |
| --- | --- |
| Oppslagsverk/autoritetsdata | Prabook **·** MusicBrainz **·** Discogs
 |
***Total Balalaika Show*** er et musikkshow av det finske orkesteret Leningrad Cowboys

Bakgrunn
--------

12. juni 1993 dro Leningrad Cowboys i gang en forbløffende felleskonsert med det 160 mann store Alexandrov Røde Arme kor- og danseensemble, som i magasinet Variety ble omtalt som «den mest selvmotsigende – og inspirerende – krysskulturelle sammensetning siden Nurejev danset med miss Piggy i Muppet Show». Det var Leningrad Cowboys første opptreden med så stor backing: 100 sangere, 40 musikere og 20 dansere.

Settingen for showet var storslått: den største scenen som noen gang har blitt bygget i Finland, midt i Helsingfors, omkranset av universitetet, katedralen og bygningene til statsforvaltningen. Antall tilskuere var 70.000 og deres respons var preget av grenseløs entusiasme til hits som It's Only Rock 'n' Roll, Stairway to Heaven og Delilah, i tillegg til en bortimot majestetisk fremførelse av russiske ballader og Jean Sibelius' Finlandia. Konserten var produsert av Finnish Marketing Federation og Leningrad Cowboys ble belønnet med prisen for beste markedsføringsstunt 1993. 

Aki Kaurismäki og hans team var på plass og filmet begivenheten, som ble et uforglemmelig møte mellom gammelt og nytt, øst og vest. Opptakene førte til utgivelsen av DVD-en *Total Balalaika Show* i 1994. Musikken fra konserten ble dessuten uttgitt på albumet *Total Balalaika Show – Helsinki Concert* i 1993.

I Norge
-------

Showet har blitt kjørt flere ganger i Norge av glade amatører. BMK i Brønnøysund var de første. Våren 2006 ble det satt opp på Sunnmøre, nærmere bestemt i Tennfjord/ Vatne med Vatne Hornmusikklag og Tennfjord Mannskor i 2006 – forsterket med band og solister. I 2013 Ble showet nok en gang satt opp på Sunnmøre med Tennfjord Mannskor og Langevåg Musikkorps.

Eksterne lenker
---------------

* (en) Total Balalaika Show på Internet Movie Database Rediger på Wikidata

* (en) Total Balalaika Show hos Rotten Tomatoes Rediger på Wikidata
**John Edward Petroske** (født 6. august 1934 i Hibbing i Minnesota, død 30. juli 2019) var en amerikansk ishockeyspiller som deltok i de olympiske vinterleker 1956 i Cortina d'Ampezzo.

Petroske vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.

Petroske spilte også under ishockey-VM 1958, i tillegg til OL-turneringen 1956 i Cortina d'Ampezzo som også var det 23. verdensmesterskapet i ishockey.

OL-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

VM-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

Referanser
----------

1. ↑   «John "Jack" Edward Petroske», besøkt 6. august 2019[Hentet fra Wikidata]

Eksterne lenker
---------------

* (en) John Petroske – Olympedia Rediger på Wikidata

* (en) John Petroske – Sports-Reference (OL-resultater – arkivert) Rediger på Wikidata

* (en) John Petroske – Eliteprospects.com Rediger på Wikidata
Kart over albanske dialekter. Ghegiske dialekter i grønt og toskiske dialekter i rødt og oransje.
**Toskere og ghegere** er de dominerende undergruppene av den etniske gruppen albanere. Toskere og ghegere skilles av kulturelle, språklige, sosiale og religiøse forhold. Tradisjonelt har toskere levd sør for elven Shkumbin i Albania og i Epirus i Hellas, mens ghegere har levd nord for Shkumbin og i de storalbanske områdene i Kosovo, Makedonia og Montenegro.

Ghegisk og toskisk er dialektgrupper av det albanske språket, og danner et dialektkontinuum der dialektene oftest er innbyrdes forståelige. Ghegere fra de mest isolerte områdene i det nordlige Albania kan ha vanskelig for å forstå toskere fra det albanske og greske Epirus. Under det kommunistiske regimet 1944–1991 ble de toskiske dialektene favorisert, noe som har hatt store konsekvenser for ghegernes selvidentifikasjon, idet språket er viktigst i den albanske identiteten.

Kommunistene undertrykte også ghegernes sosiale organisasjon, som tradisjonelt har vært et klanssamfunn, der bøndene i overveidende grad var gjetere. Toskerne hadde et føydalt bondesamfunn som pleide større kontakt med omverdenen. De fleste albanere som utvandret til Italia på 1400-tallet (arbëreshë) eller til Amerika på 1800- og 1900-tallet, var toskere.

Ghegere er overveiende ortodokse og katolske kristne, mens flesteparten av toskerne er enten ortodokse kristne eller muslimer. De religiøse gruppene i Albania har generelt sameksistert fredelig.

Referanser
----------

1. ↑  Shehi, Monika (2007). *When East Meets West. Examining Classroom Discourse at the Albanian Socio-political Intersection* **(engelsk)**. ProQuest. s. 43. ISBN 978-0-549-12813-7.
2. ↑  Poulton, Hugh og Taji-Farouki, Suha (2007). *Muslim Identity and the Balkan State* **(engelsk)**. C. Hurst & Co. s. 117. ISBN 978-1-85065-276-2. CS1-vedlikehold: Flere navn: forfatterliste (link)
3. ↑  Eberhardt, Piotr (2003). *Ethnic Groups and Population Changes in Twentieth-century Central-Eastern Europe. History, Data, and Analysis* **(engelsk)**. M.E. Sharpe. s. 433. ISBN 978-0-7656-1833-7.
4. 1 2  Lear, Aaron (1987). *Albania* **(engelsk)**. Chelsea House. s. 51–52. ISBN 978-1-55546-166-9.
5. 1 2  Blumi, Isa (1997). «The politics of culture and power: The roots of Hoxha's postwar state». *East European Quarterly* **(engelsk)**. 31 (3): 379–398. ISSN 0012-8449.
6. 1 2  Endresen, Cecilie (2010). «Mellom Bosporos og Brussel: Diskurser om religion og nasjon i Albania etter ateismen». *Nordisk Østforum* **(norsk)**. 24 (4): 353–374. ISSN 0801-7220.
Anebos-festningen, i dag i ruiner.
**Anebos-festningen** (tysk *Burg Anebos*) er en festningsruin som ligger på toppen av en 300 meters høyde (på den lokale dialekten kalt *Dickkopf*) i nærheten av byen Annweiler i Rheinland-Pfalz i Tyskland. Sammen med Trifels-festningen og Scharfenberg er denne et bygningskompleks fra middelalderen som består av tre borger på toppen av fjellknauser.

Av festningen i dag består det kun noen ruiner og en hule. Navnet *Anebos* er kanskje avledet fra «ambolt». Festningen ble reist en gang på begynnelsen av 1100-tallet og var hovedkvarteret til herrene av Anebos. På midten av 1200-tallet synes det som disse eierne har død ut da deres navn mangler i dokumenter.

Festningen kom siden i blant annet Konrad IV av Tysklands eie og den nevnes i dokumenter for siste gang i 1266. I henhold til arkeologiske utgravninger synes det som om festningen ble forlatt en gang på 1300-tallet. Det er ikke bevist at det er blitt ødelagt på grunn av stridigheter.

|  |  |
| --- | --- |
| Oppslagsverk/autoritetsdata | GeoNames
 |

Portal: Tyskland
**Sissel Morken Gullord** (født 29. august 1974) er en norsk musiker, sanger og artist.

Hun spiller tradisjonelle norske folkemusikkinstrumenter som bukkehorn og neverlur. Hun spiller bukkehorn i Disneys animasjonsfilm *Frost*. Hun bidrar med egne improvisasjoner i tillegg til filmmusikken av Christophe Beck.

Sissel spiller også i *Civilization VI*. Her representerer hun den norske sivilisasjonen med lokal tradisjonsmusikk fra hennes hjemsted, spilt på bukkehorn. Mye av denne musikken finnes på «Norwegian Bukkehorn», musikk utgitt digitalt 2016, på iTunes, Tidal, Spotify og annet.[]

Hun vant Landskappleiken 2013 med lurspill i klassa for andre eldre folkemusikkinstrumenter.

Gullord har hovedfag som utøvende musiker fra Norges musikkhøgskole med waldhorn som hovedinstrument. Som en av få hornister i Norden har hun også spesialisert seg på å spille naturhorn, altså barokkhorn og klassisk naturhorn.

Gullord bor på Biri og arbeider som frilansmusiker.

Referanser
----------

1. ↑  «Civ6s soundtrack (Gjendines bådnlåtl)».

Eksterne lenker
---------------

* (no) Offisielt nettsted Rediger på Wikidata
* (en) Sissel Morken Gullord på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz
 |
**Polens kvinnelandslag i fotball** representerer Polen i internasjonal fotball. Polen har aldri kvalifisert seg til noen mesterskap.

Polen var en av de første østeuropeiske landene som debuterte i kvalifisering til mesterskap, da de debuterte allerede i EM-kvalifiseringen i 1991. Tre sisteplasser i de tre første kvalifiseringene gjorde at da UEFA delte inn landslagene i to nivåer, endte Polen i nivå 2, eller klasse B. Polen var imidlertid i toppen av sine grupper i klasse B, og spilte kvalifisering mot Sveits i 1999. I 2003 skulle Polen spille kvalifisering mot Portugal, men ettersom nivåene ble utvidet, ble kvalifiseringen fjernet, og Polen rykket opp uten kamp. 

I sin første kvalifisering på det øverste nivået kom Polen sist med to poeng. Imidlertid ble det ikke nedrykksspill fordi klassene ble utvidet. I kvalifiseringen til VM i 2007 kom Polen på fjerdeplass med ni poeng, en markant framgang. Denne framgangen opprettholdt Polen da de kom to poeng bak Østerrike i kvalifiseringen til EM i 2009. 

Imidlertid kom den store fremgangen for Polens landslag da de kom i kvalifiseringsgruppe med Ukraina, Ungarn, Romania og Bosnia-Hercegovina. Ukraina, som tidligere på året hadde spilt EM, var gruppefavoritter. Polen var fra begynnelsen med i toppen, etter at de slo nettopp Ukraina 4-1 hjemme. Deretter gikk gruppen i bølger mens Romania, Ungarn, Polen og Ukraina tok poeng fra hverandre. Polen lå lenge godt an til å kvalifisere seg videre fra gruppen til neste stadium, men i sin siste kamp, borte mot Ukraina, tapte Polen. Uavgjort ville ha holdt for polakkene, men de tapte greit 1-3, og endte dermed på andreplass.

Se også
-------

* Fotball for kvinner
* EM i fotball for kvinner
* Liste over kvinnelandslag i fotball

| * v
* d
* r
Nasjonale fotballandslag for kvinner i Europa (UEFA) |
| --- |
|  | Albania **·** Andorra **·** Armenia **·** Aserbajdsjan **·** Belarus **·**. Belgia **·** Bosnia-Hercegovina **·** Bulgaria **·** Danmark **·** England **·** Estland **·** Finland **·** Frankrike **·** Færøyene **·** Georgia **·** Gibraltar **·** Hellas **·** Irland **·** Island **·** Israel **·** Italia **·** Kasakhstan **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Malta **·** Moldova **·** Montenegro **·** Nederland **·** Nord-Irland **·** Nord-Makedonia **·** Norge **·** Polen **·** Portugal **·** Romania **·** Russland **·** San Marino **·** Serbia **·** Skottland **·** Slovakia **·** Slovenia **·** Spania **·** Sveits **·** Sverige **·** Tsjekkia **·** Tyrkia **·** Tyskland **·** Ukraina **·** Ungarn **·** Wales **·** Østerrike |  |
**Øivind Husby** (født i Rødovre 3. august 1960) er en norsk tidligere fotballspiller, han spilte for Rosenborg fra 1976 til 1983 og igjen fra 1989-1992.

Husby spilte 205 offisielle kamper for Rosenborg, og scoret 18 mål for klubben. Spilte i Danmark for Brøndby fra 1983-1984. Han spilte for Granada i Spanias Segunda División siste halvdel av 1984/85-sesongen. For Granada fikk han totalt 15 kamper og scoret tre mål i serie og cup, før han dro hjem til Norge for å spille den siste halvdelen av den norske 1985-sesongen for Moss. På tampen av sesongens siste kamp bommet Husby på et skjebnesvangert straffespark på stillingen 0-1 hjemme mot Tromsø. Tapet førte til nedrykk fra toppdivisjonen for Moss. 
Husby spilte totalt 64 kamper og scoret 10 mål i alle turneringer for Vålerenga fra 1986 til 1988. Fotballtrener utdannet med UEFA PRO A år 2000 og UEFA A spillerutvikling 2016. Trener i Rosenborg fra 1997 til 2001 med et engasjement på nytt i 2013 for G19 i Rosenborg. Ambassadør/speider for Rosenborg fra 2009 til 2016. Assistent-trener for Rosenborgs A-lag fra 1997-1999 og for Norge U18 i 2000. Hovedtrener Norge U18 høsten 2000. 
Bachelor i økonomi fra BI og leder av IT-selskap i over 20 år.

### Landskamper

|  |
| --- |
| **Alle seniorlandskamper** |
| 

| Nr. | Dato | Hjemmelag | Resultat | Bortelag | Arena | Mål | Bytte | Merknader |
| --- | --- | --- | --- | --- | --- | --- | --- | --- |
| 1 | 1987-05-2626. mai 1987 | Norge  | 0–0 |  Bulgaria | Lerkendal stadion, Trondheim |  | Ut | OL-kvalifisering |
| 2 | 1987-08-2626. august 1987 | Norge  | 0–0 |  Sveits | Alfheim stadion, Tromsø |  | Ut | OL-kvalifisering |

 |

Referanser
----------

1. ↑  RBK – Øivind Husby

Eksterne lenker
---------------

* (en) Øivind Husby – Transfermarkt Rediger på Wikidata

* (en) Øivind Husby – EU-Football.info Rediger på Wikidata

* (no) Øivind Husby – Norges Fotballforbund Rediger på Wikidata

* (en) Øivind Husby – FBref Rediger på Wikidata
* Profil hos Rosenborg
* Profil hos BDFutbol

Kilder
------

* Jarle Teigøy (2008). *Vålerenga Fotball-leksikon 1913-2008*. Oslo. s. 186-191.
| Medaljeoversikt |
| --- |
| Konkurrerte for NorgeNorge Norge |
| Frikjøring: |
| Frikjøring VM i frikjøring |
| Gull | 2009 |  Ski |
| Gull | 2010 |  Ski |

**Ane Enderud** (født 1980 i Oslo) er en norsk tidligere frikjøring. Hun er to ganger verdensmester i frikjøring på ski.

Karriere
--------

VM i frikjøring (Freeride World Tour) arrangeres som en serie renn, der de konkurrerer på ski eller snowboard, og sammenlagtvinneren blir verdensmester i frikjøring. Enderud vant World Touren i 2009, med 4900 poeng, ti poeng foran Marja Persson fra Sverige. Hun forsvarte denne tittelen året etter, da hun vant Freeride World Tour 2010, med 5600 poeng, foran Jess McMillan og Jaclyn Paaso, begge fra USA.

Referanser
----------

1. ↑  Luster kommune - *Lustranytt nr 1 2041*, besøkt 30. januar 2020.
2. ↑  Freeride World Tour - *Rankings 2009*, besøkt 30. januar 2020.
3. ↑  Freeride World Tour - *Rankings 2010*, besøkt 30. januar 2020.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) Ane Enderud – FIS (alpint) Rediger på Wikidata
**Dorothy Janis** (født 19. februar 1910 i Dallas i Texas, død 10. mars 2010 i Phoenix i Arizona) var en amerikansk skuespiller fra stumfilmepoken. Hennes korte filmkarriere startet da hun besøkte en slektning som arbeidet på en Fox-film i 1927. Hennes skjønnhet ble lagt merke til og hun ble spurt om å gjøre en prøveinnspilling. Resultatet ble at Janis spilte inn fem filmer, fire stumfilmer og en talefilm. 

Hun var best kjent for sine rolle sammen med Ramon Novarro i *The Pagan* (1929). Hun pensjonerte seg i 1930 og giftet seg med bandlederen Wayne King i 1932. De var gift i 53 år frem til hans død i 1985. Hun bodde i Paradise Valley i Arizona fra 2004 og frem til sin død.

Filmografi
----------

* 

* 1930 – *Lummox*
* 

* 1929 – *The Pagan*
* 

* 1929 – *The Overland Telegraph*
* 

* 1928 – *Fleetwing*
* 

* 1928 – *Kit Carson*

Referanser
----------

1. ↑  Se profil på Internet Movie Database

Eksterne lenker
---------------

* (en) Dorothy Janis på Internet Movie Database Rediger på Wikidata

* (en) Dorothy Janis på AllMovie Rediger på Wikidata

* (en) Dorothy Janis hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |
**Ane Solberg Nydal** (født 25. juni 1981) er en norsk forfatter, journalist og litteraturkritiker fra Skedsmo. Hun debuterte i 2016 med novellesamlingen *Famlere* på Cappelen Damm forlag. I 2017 kom hun med boken *O Gulnara - en fantasi over motstridende fakta* på småforlaget Blomster & Bureau. Boken er et portrett av Gulnara Karimova, og er en krysning av poesi og sakprosa. Før dette publiserte hun poesi i ulike kanaler. Forfatterskapet er preget av en lekenhet med stiler og sjangre, og tidvis av politisk tematikk.

Hun var litteraturkritiker i *Morgenbladet* fra 2010 til 2016, satt i juryen for Stig Sæterbakkens minnepris fra 2012 til 2015 og var litteratursjef ved Fjøsfestivalen i Melhus fra 2010 til 2014.[] Som journalist har hun jobbet i NRK, *Morgenbladet*, *Dagsavisen*, *Klassekampen* og *Vårt land*. Hun har også skrevet for tidsskriftene *Vinduet* og *Vagant*.[]

Hun har studert litteraturvitenskap og filosofi ved Norges teknisk-naturvitenskapelige universitet, og har gått på Skrivekunst-akademiet i Hordaland.

Bibliografi
-----------

* *Famlere*. Noveller. Cappelen Damm forlag 2016.
* *O Gulnara - en fantasi over motstridende fakta.* Lyrisk sakprosa. Blomster & Bureau 2017.
* *Sjangertukling nå!* Pamflett. Blomster & Bureau 2019.
* *Skikkelse.* Fortelling. Blomster & Bureau 2022.

Referanser
----------

1. ↑   www.forfatterkatalogen.no[Hentet fra Wikidata]
2. ↑   www.birthday.se[Hentet fra Wikidata]
3. ↑   www.cappelendamm.no, besøkt 28. juni 2017[Hentet fra Wikidata]
4. 1 2  «Ane Nydal». Cappelen Damm forlag. Besøkt 28. juni 2017.
5. ↑  «Fjosfestivalen | på Loddgard». *fjosfestivalen.no* **(engelsk)**. Arkivert fra originalen 19. juni 2015. Besøkt 25. juni 2018.

Eksterne lenker
---------------

* Om Ane Nydal i Forfatterkatalogen
* Anmeldelse av *Famlere* i Dagsavisen
* Anmeldelse av Famlere på Littkritikk[*død lenke*]
* Intervju med Bejing Trondheim (2016)
* Intervju i Dagsavisen om boken *O Gulnara*

|  |  |
| --- | --- |
| Oppslagsverk/autoritetsdata | BIBSYS **·** VIAF **·** SUDOC
 |
En **bete** (norrønt *biti*) er en bjelke som inngår i det konstruktive skjelettet i grindverk eller i laftehus i byggeskikken i noen norske distrikter. I laftehus spenner beten i bygningens tverr-retning og er laftet inn mellom de to øverste stokkene i langveggene. I et grindverk er den tverrbjelken som forbinder et par staver øverst, og i sin tur bærer den langsgående stavlegjen. I begge byggemåtene er betens viktigste formål å virke som *strekkbjelke* eller *ankerbjelke* i hus med sperretak for å hindre at sidetrykket fra sperrene presser veggene utover. 

Ordet «bete» er innarbeidet som standard-betegnelse i bygningsforskernes fagspråk. I dialektene finnes også formen *bite* og andre betegnelser som *krone* og *slind*. («Slinder» kan i Hallingdal og Østerdal også betegne et par bjelker i laftehusets lengderetning. I Hallingdal blir disse understøttet av beten og bærer hemsen eller *hjallen*.)

Symbolsk funksjon
-----------------

Beten antas å ha fått innpass i bøndenes stuer allerede i middelalderen som en statisk nødvendig bygningsdel for å holde huset sammen, den gang de fleste laftehus hadde rene sperretak. I nyere tid ble åstak eller sperrer understøttet av åser vanlige i mange landsdeler. I slike hus vil beten ikke lenger ha noen konstruktiv funksjon. Likevel inngikk den fremdeles mange steder i byggeskikken. I Gudbrandsdal og Valdres ble beten beholdt i selve stua i våningshus med to etasjer. Der kunne den gjøre en viss nytte ved å understøtte loftsbjelkene, men var ikke lenger uunnværlig.

Årsaken til at beten eller «kruna» ble beholdt i slike stuer, kan være at det knyttet seg symbolske forestillinger til den. I mange bygder markerte den en grense mellom *privat* og *offentlig* sone i stua. Det var tillatt for ukjente besøkende å komme inn i stua for å framføre sitt ærend, så lenge de holdt seg på utsiden av beten. For å krysse denne grensen og tre inn i den privat sonen der langbordet sto, trengtes en uttrykkelig invitasjon fra vertsfolket.

Betens symbolske betydning ble mange steder gjort tydeligere ved at den fikk svært grove dimensjoner og ble omhyggelig telgjet, høvlet og ofte profilert. Den kunne få inskripsjoner med årstall og eiernavn, innskåret eller malt, som ytterligere bekreftet at den var en viktig bygningsdel.

Litteratur
----------

* Gunnarsjaa, Arne (2007). *Arkitekturleksikon*. Oslo: Abstrakt Forlag AS. s. 95. ISBN 978-82-7935-197-9.
**Dorotheos av Tyros** (født angivelig ca år 255 i Tyros, død 362 i Odyssopolis i Trakia) var ifølge en hagiografisk legende en tidlig prest og biskop i Tyros, som led martyrdøren der i meget høy alder. Han æres som helgen, med minnedag 5. juni.

Hans martyrium legges til året 362 hos Theophanes. Hva gjelder denne Dorotheos dreier det seg ikke om en realperson; han tilhører det legendariske.[] Den Dorotheos av Tyros som angis som forfatter av en liste over de sytti Jesu disipler har intet med ham å gjøre.[]

Legenden om hans liv
--------------------

Under de diokletianske kristenforfølgelser måtte presten Dorotheos dra i eksil. Ham kunne imidlertid vende tilbake etter noen år. Som biskop av Tyros deltok han i 325 på det første konsilet i Nikea. Under keiser Julian ble han atter en gang sendt i eksil til Trakia,og der led ghan martyrdøden. Den 107 år gamle geistlige ble fengslet, prylt og til sist drept for sin tros skyld.

Referanser
----------

1. 1 2   Trove, oppført som Dorotheus, Trove person-ID 1118512, besøkt 9. oktober 2017[Hentet fra Wikidata]
2. 1 2   Faceted Application of Subject Terminology, oppført som Saint Dorotheus, FAST-ID 158809, besøkt 9. oktober 2017[Hentet fra Wikidata]
3. ↑  Theophanes, *Chronik*, ed. Carl de Boor I 24.

Litteratur
----------

* Baudouin de Gaiffier: *»Sub Iuliano Apostata« dans le martyrologue romain*. I: *Analecta Bollandiana* 74, 1956, s. 19–20.

Eksterne lenker
---------------

* .  Manglende eller tom `|tittel=` (hjelp)
* .  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA
 |
**Indira Gandhi National Open University**  er et statlig universitetssystem i India med campus i New Delhiusta i delstaten Delhi, India. Det ble opprettet i 1985 av Indias nasjonalforsamling, gjennom *Indira Gandhi National Open University Act*.

Undervisningen skjer som fjernundervisning og såkalt åpen undervisning, og studentene bor i ulike deler av India. Universitetet har sekretariatet for *Global Mega Universities Network (GMUNET)*, støttet av UNESCO. 

Sudiene tilbys til studerende i India samt i 35 andre land, i et nettverk av 58 regionale sentra, syv lokale sentra, 1 400 studiesentra og 41 sentra i utlandet.

De ulike skolene under *IGNOU* er:
1. School of Humanities 
2. School of Social Sciences 
3. School of Sciences 
4. School of Education 
5. School of Continuing Education 
6. School of Engineering & Technology 
7. School of Management Studies 
8. School of Health Sciences 
9. School of Computer & Information Sciences 
10. School of Agriculture 
11. School of Law 
12. School of Journalism and New Media Studies 
13. School of Gender and Development Studies 
14. School of Tourism Hospitality Service Sectoral Management 
15. School of Interdisciplinary and Trans-disciplinary Studies 
16. School of Social Work 
17. School of Vocational Education and Training 
18. School of Extension and Development Studies 
19. School of Foreign Languages 
20. School of Translation Studies and Training 
21. School of Performing and Visual Arts 

Ved universitetet var det 1,8 millioner registrerte studenter (439 500 høyere grads studenter) og 1 462 vitenskapelig ansatte i 2005. Studiene gis opp til bachelornivå.

Referanser
----------

1. ↑   ess.inflibnet.ac.in, besøkt 6. april 2023[Hentet fra Wikidata]

Eksterne lenker
---------------

* Indira Gandhi National Open University

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Dorothy Kyung Hi Kim** er en amerikansk litteraturviter og akademiker ved Brandeis University, Massachusetts. Hun er utdannet ved University of California i engelsk litteratur. Hun har også vært Fulbright scholar ved University of Iceland, Reykjavík, og har holdt Frankel Institute for Advanced Judaic Studies Research Fellowship, University of Michigan Ann Arbor.

Hennes forskningserfaring er bred, med spesialitet i litteraturhistorie fra middelalderen, og i digital humanities. Kim er også kjent for sitt arbeid mot white supremicism i akademia, med særlig fokus på middelaldersstudier. Hun har publisert "Teaching medievalism in a time of White Surpremacy" på bloggen *In The Middle*, og i 2018 vil boken *Digital Whiteness and Medieval Studies* bli publisert med Arc Medieval Press. Hun har gitt inviterte bidrag på en rekke konferanser, inkludert Modern Laguanges Association (University of Austin, 2016), Global Digital Humanities Symposium (Michigan State University, 2016), Women at Sea (University of Swansea, 2016), og Babel 2017 (University of Nevada). I tillegg har hun gitt mange inviterte foredrag ved (blant annet) University of Rochester, University of Pennsylvania, Bilkent University (Turkey), George Washington University og Yale University.

I 2017 fikk Kim kritikk fra fascister etter at Milo Yiannopoulus skrev en bloggpost mot henne, og kalte henne for "fake scholar". I etterkant av dette fikk Kim støtte fra akademiske organisasjoner som for eksempel Medieval Academy of America, International Society for the Study of Medievalism og New Chaucer Society.

Referanser
----------

1. 1 2 3   www.brandeis.edu, besøkt 29. januar 2020[Hentet fra Wikidata]
2. ↑  Dorothy Kim (28. august 2017). «Teaching Medievalism in a Time White Supremacy». In The Middle. Besøkt 9. oktober 2017.
3. ↑  Kim, Dorothy (31. juli 2018). *Digital Whiteness & Medieval Studies* **(engelsk)** (New edition edition utg.). Place of publication not identified: Arc Medieval Press. ISBN 9781942401056. CS1-vedlikehold: Ekstra tekst (link)
4. ↑  «Session Details». *apps.mla.org*. Besøkt 9. oktober 2017.
5. ↑  «Featured Speakers». *msudh.github.io*. Besøkt 9. oktober 2017.
6. ↑  «Women at Sea Symposium». *www.swansea.ac.uk*. Arkivert fra originalen 10. oktober 2017. Besøkt 9. oktober 2017.
7. ↑  «2017 Program». *BABEL Working Group* **(engelsk)**. 5. september 2017. Arkivert fra originalen 10. oktober 2017. Besøkt 9. oktober 2017.
8. ↑  «Medieval Academy of America Amended Values Statement». *The Medieval Academy Blog* **(engelsk)**. 18. september 2017. Besøkt 9. oktober 2017.
9. ↑  «Statement of Solidarity |». *medievalism.net* **(engelsk)**. Arkivert fra originalen 10. oktober 2017. Besøkt 9. oktober 2017.
10. ↑  Society, The New Chaucer. «The New Chaucer Society Statement about Public Discourse and Civility». *newchaucersociety.org*. Besøkt 9. oktober 2017.

Eksterne lenker
---------------

* Dorothy Kim Vassar College

  


|  |  |
| --- | --- |
| Oppslagsverk/autoritetsdata | VIAF **·** SUDOC
 |
| Cassinga Massacre |
| --- |
| Konflikt: Den namibiske selvstendighetskrigen og den sørafrikanske grensekrigen |
| SWAPO og Sør-Afrikas operasjoner i Angola og Namibia i 1978-80. Cassinga var en del av *Operation Reindeer*.  Kartet under viser Cassingas beliggenhet i Angola |
| 

|  |  |
| --- | --- |
| Dato | 4. mai 1978 |
| Sted | Cassinga, Angola15°7'3"S 16°5'11"Ø |
| Resultat | Viktig militær sørafrikansk seier, men politisk seier til SWAPO. |

 |
| Stridende parter |
| SWAPOs flagg SWAPO  Cubas flagg Cuba | Sør-Afrikas flagg Sør-Afrika |
| Kommandanter og ledere |
| SWAPOs flagg Dimo Hamaambo | Sør-Afrikas flagg Ian Gleeson |
| Styrker |
| Namibias flagg 300-600 soldater, 3-4000 flyktninger, 4-5 sovjetiske luftvernkanoner, bunkere og skyttergraver  Cubas flagg (i Tetchamutete) 400 soldater, 4 stridsvogner, 17 panserkjøretøyer, 7 lastebiler og 4 luftvernkanoner | 370, 9 transportfly, 19 helikoptre, 10 bombefly og 4 jagere |
| Tap |
| Namibias flagg 600, inkludert 167 kvinner, 298 tenåringer og noen barn  Cubas flagg 150, materielle tap, brigaden ødelagt | 4 |
|  |

**Slaget ved Cassinga** (engelsk: *the Battle of Cassinga*), også stavet *Kassinga* og også kjent som **Cassingamassakren** (*Cassinga Massacre*), var et kontroversielt sørafrikansk luftlandsettelsesangrep mot den sørvestafrikanske folkeorganisasjonens base som i virkeligheten også var en flyktningleir i den tidligere angolanske byen Cassinga som fant sted 4. mai 1978. Slaget ved Cassinga var en av tre større operasjoner under den sørafrikanske hærens operasjon *Reindeer*, og var også hærens første større luftangrep. 

Sørafrikanerne forsøkte å unngå kontakt med de cubanske styrkene som befant seg 15 km fra Cassinga, men dette lot seg ikke gjøre da den cubanske reaksjonen kom mye raskere enn sørafrikanerne hadde forventet. Angola sendte også en full stridsvognbrigade for å unnsette namibierne og cubanerne, men denne ankom for sent til å kunne ha en innvirkning på slaget. 

Militært sett var slaget ved Cassinga en stor suksess for de sørafrikanske styrkene, som til tross for at de ikke klarte å fange SWAPOs ledere ødela leiren, påførte SWAPO store tap og fikk tak i mange av deres viktige dokumenter. Politisk sett var slaget en katastrofe for Sør-Afrika, siden SWAPO kom sørafrikanerne i forkjøpet og brukte anledningen til å hevde at slaget var en massakre hvor de sørafrikanske styrkene hadde slaktet 600 forsvarsløse flyktninger i en flyktningleir, til tross for at det ble funnet våpen i leiren. SWAPO fikk internasjonal sympati etter angrepet, og FN fordømte Sør-Afrikas bombing av Cassinga. 

I dag er 4. mai – Cassingadagen – en fridag i Namibia for å minnes de som døde under angrepet. De sørafrikanske forsvarstyrkene sluttet å feire seieren ved Cassinga først i 1996, to år etter at Nelson Rolihlahla Mandela hadde blitt valgt til landets president.
**Hareima** er en sideelv fra sør til Driva i Sunndal kommune i Møre og Romsdal fylke.

Geografi
--------

Elven er 9,4 km lang, drenerer et nedbørsfelt på 18,5 km² og har en middelvannføring på 1,11 m³/s. Den har sitt utspring i et lite tjern ca 1200 moh. 300 m nord for Skarvvatnet i Sunndalsfjella. Fra utspringet renner den nordøstover men dreier nord gjennom ett større og ett mindre tjern. Herfra stuper den via Hareimdalsfallene ned i Hareimdalen, renner der gjennom et relativt slakt terreng før den tar veien ned den bratte lia på sørsiden av Sunndalen. Herfa flyter elven gjennom det flate området Hovenøyan og munner ut i Driva på Teigøra like øst for Sunndalsøra. Hareima er den siste større elven som renner sammen med Driva før denne flyter ut i Sunndalsfjorden

Utbygging
---------

*Hareima kraftverk* skulle utnytte et bruttofall på 497 m ned til den planlagt kraftstasjonen på Hoven. Kraftstasjonen var beregnet for en produksjon på 25 GWh i normalår. Norges Naturvernforbund gikk sterkt imot utbyggingen med begrunnelsen at det var eneste vassdrag på sørsiden av Sunndalen som ikke var regulert. Søknaden ble avslått av NVE 21. august 2014.

Vern
----

Øverste del av elva (fra kote 580) er vernet som en del av Dovrefjell-Sunndalsfjella nasjonalpark.

Referanser
----------

1. ↑  «NVE Atlas». Norges vassdrags- og energidirektorat
2. ↑  «Hareima». Arkivert fra originalen 13. september 2014.  «Arkivert kopi». Arkivert fra originalen 13. september 2014. Besøkt 13. september 2014.
3. ↑  «Naturvernforbundet med fråsegn om Sunndalspakka». Arkivert fra originalen 13. september 2014.
4. ↑  «Hareima kraftverk».
5. ↑  Lest på NVE, «Atlas» 13, sept.2014